Untitled Document

<!--
body {
color:black;
}
.text3 {
font-family:'Times New Roman','Times','serif';
font-size:12px;
font-weight:bold;
text-decoration:none;
color:black;
}
.text4 {
font-family:'Times New Roman','Times','serif';
font-size:12px;
text-decoration:none;
color:black;
}
.text2 {
font-family:'Times New Roman','Times','serif';
font-size:12px;
font-style:italic;
text-decoration:none;
color:black;
}
.text1 {
font-family:'Times New Roman','Times','serif';
font-size:12px;
font-weight:bold;
font-style:italic;
text-decoration:underline;
color:black;
}
.para5 {
text-align:justify;
}
.para4 {
text-align:center;
}
-->



Comissió Especial per a l'Estudi de la
Sequera a la Comunitat Valenciana.
Reunió celebrada el dia 7 de
novembre de 2006.
Comença la reunió a les 11 hores i 25
minuts.
Presideix l'il·lustre diputat senyor Rafael Maluenda
Verdú.
Reunió número 5/X.

(L'inici de la comissió no ha quedat
gravat per motius tècnics)

El senyor Soler Garibo:

(Inoïble).
.
.
.
quina no s'ha rebut.
(Pausa)

El senyor president:

Continue, senyor Soler, està en
l'ús de la paraula.

El senyor Soler Garibo:

Moltes gràcies, senyor president.

Mire, com vosté coneix, esta comissió,
el pla de treball, va sol·licitar del Ministeri de Medi Ambient la
remissió a esta comissió de la següent
documentació: informe tècnic que avale la derogació
del transvasament de sobrants del riu Ebre a la conca del Xúquer i
Segura; informe tècnic sobre la viabilitat i validesa del programa
Aigua en la Comunitat Valenciana com a alternativa al transvasament de
sobrants de l'Ebre; informe tècnic sobre el transvasament
Xúquer-Vinalopó que avale el canvi de traçat de la
presa de Cortes de Pallás a l'assut de la Marquesa; informe
tècnic sobre la qualitat de l'aigua en Cortes de
Pallás; informe tècnic sobre la qualitat de l'aigua en
l'assut de la Marquesa; informe sobre el grau de compliment i
execució de les infraestructures previstes en el programa Aigua per
a la Comunitat Valenciana; informe sobre la situació dels projectes
de dessalinització per a la Comunitat Valenciana; informe comparatiu
sobre depuració i reutilització d'aigües residuals
per comunitats autònomes; balanç de l'últim any
hidrològic, especialment en allò que es referix a les conques
amb incidència en la Comunitat Valenciana; balanç dels
recursos hídrics de les conques que discorren per la Comunitat
Valenciana; informe de la solució integral dels problemes
hídrics per a la província d'Alacant,
modernització, reutilització, dessalinització i
transvasament Xúquer-Vinalopó que preveu el programa Aigua.

Després, sol·licitar de
l'administració de la Generalitat la següent
informació: informe sobre l'evolució i situació
del sanejament i depuració d'aigües residuals en la
Comunitat Valenciana; informe sobre l'evolució i
situació de la modernització de regadius en la Comunitat
Valenciana; informe sobre actuacions de la Generalitat per a millorar
l'abastiment d'aigua en la Comunitat Valenciana.

Al mateix temps, sol·licitar de la
Confederació Hidrogràfica del Xúquer
contestació al qüestionari del Banc Europeu d'Inversions
sobre la conducció Xúquer-Vinalopó, de juny de 2003;
informe per a la Comissió Europea sobre la conducció
Xúquer-Vinalopó, de desembre de 2004; estudi de medi ambient
per al desenrotllament sostenible de l'Albufera, d'octubre de
2004; recomanacions del Banc Europeu d'Inversions sobre la
conducció Xúquer-Vinalopó; informe complementari, pel
Banc Europeu d'Inversions, sobre les aportacions al llac de
l'Albufera, de juliol de 2003; informe a la Comissió Europea
sobre aplicació de la directiva marc de l'aigua en la conca
del Xúquer, article 5; informe sobre inversions en la Comunitat
Valenciana en matèria d'aigua, de la Confederació
Hidrogràfica del Xúquer, en els deu últims anys;
còpia del conveni firmat per usuaris de la conducció
Xúquer-Vinalopó i Aguas del Júcar, SA, el 13 de juliol
de 2001; informe sobre les peticions formulades per la Confederació
Hidrogràfica del Xúquer, per usuaris i entitats
sol·licitant el canvi de presa de l'assut de la Marquesa,
així com d'aquelles que hagen sol·licitat que se
mantinga la presa en Cortes de Pallás -en els dos casos, els
informes tindran com a data de referència els sol·licitats
fins al 2 maig-; actes de la comissió permanent de la sequera;
informe sobre cabals ecològics dels rius de la conca del
Mediterrani.

Al mateix temps, sol·licitar de la
Confederació Hidrogràfica del Segura actes de la
comissió permanent de la sequera i mesures adoptades per la
confederació; inversions en matèria d'aigua en els
últims deu anys i que se sol·licite a la mancomunitat les
inversions realitzades.
Sol·licitar de la societat estatal
Aigües del Xúquer, Ajusa, informe sobre l'estat actual
d'execució del projecte del transvasament
Xúquer-Vinalopó, incloent-hi el projecte de
substitució de la presa de Cortes de Pallás per la
d'assut de la Marquesa.
Sol·licitar també del Seiasa,
de la Meseta Sud, informe sobre actuacions portades a terme i previstes pel
Seiasa en la Comunitat Valenciana en matèria hidrogràfica i
per a modernització de regadius durant el període que va des
de la creació del Seiasa fins a hui; sol·licitar de la
Mancomunitat Canales del Taibilla informe sobre l'origen i
evolució dels recursos de la Mancomunitat de Canales del Taibillla
durant els últims anys i previsions per als pròxims anys.

Esta és tota la relació que vosté
coneix i mos agradaria, des del Grup Parlamentari Popular, què
és el que hem rebut fins a hui i què és el que mos
falta per rebre.

Moltes gràcies, senyor president.

El senyor president:

Gràcies a vosté, senyor Soler.

Bé.
En primer lloc, li agraïsc que recorde
a la presidència les peticions que estan pendents.
És a dir,
no sé si caldria, després del que vaig a dir, que
acordàrem reiterar les peticions.

Però, en qualsevol cas, sí que vull
informar a les seues senyories que, bé, de tota eixa relació
primera que vosté ha llegit, que no sé quants documents
són, però de l'ordre de quinze o setze, o algun
més, que se sol·liciten al Ministeri de Medi Ambient, no hem
rebut ninguna contestació, almenys a la mesa no ha arribat.

Per tant, no deu haver entrat en la casa.
És
cert que l'acord és del més de maig, com vosté
ha dit molt bé, i en el mes de juny es va sol·licitar la
remissió a esta comissió, la col·laboració del
ministeri amb esta comissió, ja que tots estem interessats en
adoptar mesures que siguen beneficioses per a combatre la sequera que estem
patint.

Quant al segon bloc, vosté s'ha referit a
uns documents que són de la Conselleria d'Agricultura i de la
Conselleria d'Infraestructures, que les seues senyories ja els tenen,
que sí que van entrar puntualment, en el mes de juliol -a
primers de juliol crec que va ser-, i vam fer la remissió per
escrit als grups parlamentaris.
Per tant, açò també
està complimentat.

Crec recordar, perquè és molt
difícil memoritzar tot el que vosté ha dit, que
després hi havia una petició a la Confederació
Hidrogràfica del Xúquer, que no ha vingut res tampoc.
Saben
vostés que la confederació depén orgànicament
del Ministeri de Medi Ambient.

Hi ha una altra petició que es feia a la
Confederació Hidrogràfica del Segura, que també
depén del ministeri i tampoc ha vingut ninguna documentació.

I, per últim, crec que altra és a Aguas
del Taibilla, que tampoc ha vingut.
(El senyor
Soler parla sense micròfon) I el
Seiasa, el Seiasa saben que és l'empresa mixta que
s'ocupa de la reconversió dels sistemes de regadius, dependent
també del ministeri.

Per tant, què vol que li diga, senyor Soler?
La
presidència no fa juís de valor, però sí que
astò me fa pensar que hi ha una actitud per part del Ministeri de
Medi Ambient que no és propícia a col·laborar amb
estes Corts, amb esta institució, amb la primera institució
de la Generalitat, en un tema tan important com este.
Lamentablement eixa
és la realitat.
No solament és que no han enviat res,
sinó que ni tan sols han contestat.

Però vaig a dir-li més.
És que
aquí vam acordar també determinades compareixences, entre les
quals es trobava la de la ministra de Medi Ambient, la senyora Narbona.
I
no és que.
.
.
és que tampoc han contestat fins al moment.
Me
fa pensar, me fa pensar, i ho dic amb tristesa, que no.
.
.
(Remors) Ah!
, ha contestat
que no venia.
Me rectifica la senyora lletrada que ha contestat que no
venia.
Jo el que sí que pregue és que per a la pròxima
sessió porte els escrits perquè la presidència informe
com a incidències, conforme hem fet sempre que algú
s'ha negat a comparéixer.

I acabe, acabe, senyor Soler.
És trist i
lamentable, és trist i lamentable, però és la
realitat, és la realitat.
Aquí hi ha una consigna del grup
majoritari de l'oposició, el Partit Socialista, de boicotejar
el funcionalment d'esta comissió.
El trist i lamentable
és que tinguen la suficient influència per a allò
negatiu davant del ministeri, i com ells boicotegen, el ministeri
també boicoteja, i que eixa influència no siga per a
allò positiu, per a demanar-mos solucions, per a exigir solucions al
ministeri perquè hi haja transvasament d'aigües,
perquè tinguem una atenció més adequada a les
necessitats de la nostra comunitat.
Això és trist i
lamentable, però he de dir-ho, la veritat, eixa és la
veritat.

Pronunciament de la comissió sobre la
invitació de la Federació de Comunitats de Regants de la
Comunitat Valenciana (Fecoreva) per a visitar la implantació de la
modernització de regadius a la província de
Castelló

El senyor president:

Bé.
Hi ha un escrit, que havia començat
ans a llegir, de la Federació de Comunitats de Regants de la
Comunitat Valenciana, que me dirigixen a mi com a president de la
comissió, i en el qual mos inviten a visitar la modernització
de regadius en Castelló.
Diu: «Sirva la presente para
invitarles formalmente a la visita de la implantación de la
modernización de regadíos en la provincia de
Castellón».

Astò forma part del pla de treball que tenim,
en el qual hi ha altres activitats, però perquè es puga
realitzar esta visita, és necessari que la comissió adopte
l'oportú acord.

Per tant, jo faig esta proposta a la comissió,
amb independència.
.
.
sense perjuí que al llarg d'estos
dies mos posem d'acord amb la data que mos vinga millor a tots, a
mosatros, per les nostres obligacions parlamentàries, i als nostres
amfitrions allí, perquè també tindran estos senyors
les seues obligacions.

Per tant, se sotmet a la consideració de la
comissió acceptar la invitació i realitzar esta visita.
¿Vots a favor?
Gràcies.
Per unanimitat queda aprovada.

Després, en incidències, vull informar a
les seues senyories que s'ha rebut una carta, datada el 6
d'octubre en Asp, que diu: «Presidente de la Comisión
Especial de Estudios de la Sequía de la Comunidad Valenciana.
Estimado presidente: enterada de la comisión formada en las Cortes
Valencianas para estudiar la sequía que afecta a nuestra comunidad,
y sabiendo de la desestimación de comparecer el alcalde de Asp en la
misma, como portavoz concejal del Grupo Popular en la oposición de
la localidad anteriormente mencionada, y moviéndome el
interés y la responsabilidad de defender los intereses de mi pueblo,
al cual la falta de agua afecta directa y gravemente, es por lo que ruego
tenga en cuenta mi petición de comparecer en esa comisión
atendiendo al calendario que ustedes convengan.
A su entera
disposición, reciba un atento saludo.
Firmado, Nieves
Martínez Berenguer, portavoz Grupo Popular, excelentísimo
Ayuntamiento de Aspe».

Bé.
Les seues senyories saben que tenim en el
pla de treball també aprovada una sèrie de compareixences.
I,
clar, esta senyora se referix a la negativa per part de l'alcalde
socialista d'Asp, el senyor Roberto.
.
.
-no me'n recorde
del cognom-, la primera autoritat d'Asp, que s'ha negat a
col·laborar amb esta institució.
I esta senyora, jo entenc
que preocupada per la problemàtica de l'escassesa
d'aigua que hi ha en la seua població, vol ser ella portadora
de reivindicacions dels sectors afectats.
Pense que és això.

Proposta d'alteració de l'ordre del
dia de la comissió

El senyor president:

Però, clar, la presidència no por
decidir la compareixença, ha de ser la pròpia
comissió.
Però com és una cosa que no està
prevista en l'ordre del dia, el primer que procedix és que es
propose l'alteració de l'ordre del dia per a votar a
continuació, en el seu cas, esta iniciativa.

Per tant, vots a favor de l'alteració de
l'ordre del dia per a vore esta petició?
Gràcies.
Per
unanimitat queda aprovada.

Petició de compareixença de Nieves
Martínez Berenguer, portaveu del Grup Popular de l'Ajuntament
d'Asp

El senyor president:

Ara sí, ara el que se sotmet a votació
és la compareixença d'esta senyora, Nieves
Martínez Berenguer, tal com he llegit en l'escrit que mos ha
presentat.
Vots a favor de la seua compareixença?
Moltes
gràcies.
Per unanimitat queda aprovada.

Senyories, la comissió està previst que
se suspenga perquè continue el proper dilluns 13.
I tindríem
dos compareixences.
Tindríem la compareixença de.
.
.
(Remors) En primer lloc, la
compareixença del senyor José Luis Gil Díaz,
departament de Ciències i Tècniques de l'Aigua del Medi
Ambient, de la Universitat de Cantàbria, que seria la primera
compareixença, que seria a les deu i mitja, a les deu i mitja.
I
després, a les dotze, a les dotze seria la compareixença de
la senyora Nieves Martínez Berenguer.

Informar-los al mateix temps que només mos
queden per celebrar les compareixences dels consellers.
També
decidirem el proper dilluns quins dia habilitem perquè vinguen els
consellers a comparéixer, sense perjuí de qualsevol altra
iniciativa que puga plantejar-se, qualsevol altra qüestió que
atenent el que establix el calendari aprovat en el seu dia, puga ser motiu
de sotmetre's a la consideració de les seues senyories.

Per tant, si no hi ha ninguna opinió en contra,
o alguna discrepància o algun dubte, se suspén la
sessió fins el proper dilluns dia 13, a les deu i mitja.

Moltíssimes gràcies.

(Se suspén la reunió a les 11 hores i 40
minuts)